Viimase 20 päeva jooksul on Lõuna-Läänemaa jalgpalliklubi naiskond mänginud kolmel erineval naisteturniiril.
#000002
Nüüd osaleti kolmandal, vägagi tugeval turniiril Tabasalu kunstmuruväljakul peetud naisharrastajate jõuproovil. Kokku osales seitse naiskonda Eesti erinevatest nurkadest ja tase oli kõrge. Meie naiskonda tuleb igati kiita. Esiteks oli turniiril osalemine naiste enda suur soov ja initsiatiiv. Teiseks on märkimisväärne nende kooliajal koos jalgpalliga alustanud naiste soov aastas kolm-neli korda ikka ja jälle kokku tulla ja esimest klubi esindada.
#000004
Muidugi ei ole ka oskused rooste läinud. Pigem ollakse väljakul otsuste tegmistel enesekindlamad ja usaldus teineteise vastu väljakul aastatega kasvanud.
#000005
Tabasalu turniiril mängisid kõik seitse naiskonda omavahel läbi. Siis, vastavalt kohale turniiritabelis mängiti veel kohamäng. Turniiri alustati 1:0 võiduga Tabasalu jalgpalliklubi II naiskonna üle. Edasi tehti 1:1 viik JK Tarvas Emade naiskonnaga. „Kahjuks me ei realiseerinud selles kohtumises enda väga häid võimalusi,” ütles naiskonna kaitsemängija Karin Mänd.
#000006
Kolmas kohtumine tõi aga esimese kaotuse. Tulemusega 1:2 jäädi alla Puhja SK Barcale. Poolel turniiril oli lõunaläänlastel tabelis neli punkti. Et pääseda medalimängudele oli vaja tabelisse tõhusat punktilisa.
#000007
Kaks järgmist mängu tõidki kaks olulist ja hästi mängitud mängudega saavutatud võitu. Tabasalu jalgpalliklubi I naiskond alistati 4:0 ja Tallinna FC Flora Emade naiskond 2:0. Karin toonitas kahe võidumängu puhul naiskonna eriti suurt tahtejõudu.
#000008
Kuue mänguga saavutatud 10 punkti asetasid Lõuna-Läänemaa JK naiskonna tabelis kolmanda koha kohtumisele. Vastaseks Tabasalu JK II, keda turniiri avamängus võideti kõige napimalt 1:0.
#000010
Pronksimäng oli naiskonna jaoks turniiri üks parimaid esitusi. Vastaste võrku sahistati koguni viiel korral ja mis veelgi olulisem, enda väravasse ei lastud kohamängus ühtegi palli.
#000011
Naiskonna jaoks oli väga keeruline hetk turniiri lõpus, kui tuli ostsustada naiskonna parima mängija tiitel. „Kõik olid tublid ja mängisime ju hästi. Lõpuks otsustasime, et Marjana söödud, väravad ja tahtejõud andsid selle talle,” ütles Mänd. Nii sai eriauhinna nasikonna noorim liige Marjana Kuldsaar.
#000014
Lõuna-Läänemaa jalgpalliklubi alustas tüdrukute-naiste jalgpallitreeningutega aastal 2008. Aastate sisse on mahtunud neli esikuuiku kohta Eesti noorte meistrivõistlustel. Parim neist pronksivõit 2009. aasta B-klassi meistrivõistlustelt. Lisaks on Lihula gümnaasium toonud Eesti koolide tütarlaste meistrivõistlustelt viis medalivõitu. Neist kuldse aastal 2014.
#000016
Lihulas mängis nädalavahetusel 300 noort jalgpallurit
#000018
Läänemaa 4.-6. klasside saalijalgpalli meister on Haapsalu algkool
#000019
U17 jalgpallurid said aastalõputurniiril teise koha
#000021
SPIN-programmi lapsed võistlesid Uuemõisa jalgpallihallis
#000022
Õdede õpe läks Haapsalus käima
#000023
Raigo Õiglas on kaitseliidu parim noortejuht
#000031